Anna Hints

Anna Hints (sündinud 27. mail 1982) on eesti filmirežissöör.

Ta on PallasFoto IX lennu vilistlane.

Ta oli 2007. aastal Venemaal toimunud Eesti kunstnike näitusel "Tagurpidi blues" osalenud kaheksa Eesti kunstniku hulgas.

2012. aastal oli ta Kaljo Kiisa Noore Filmitegija stipendiumi laureaat filmi "Vaba maa" eest.

Anna Hints oli 2018. aastal 400 haritlase kirja (Rail Balticu seaduse tühistamiseks) üks allkirjastanuid.

"Eesti lugude" dokumentaalfilmide projektis on temalt olnud kaks filmi: "Lihast ja luust" (2013) ja "Homme saabub paradiis" (2021).

Pärast filmi "Savvusanna sõsarad" valmimist 2023. aastal nimetati ta saja "Eesti mõjuka" inimese hulka. 

Kategooria:Eesti filmilavastajad
Kategooria:Tallinna Ülikooli vilistlased
Kategooria:Sündinud 1982